Elimäen yhtenäiskoulu

Elimäen yhtenäiskoulu on peruskoulun yhtenäiskoulu Kouvolassa Elimäen kirkonkylällä, Elimäen suuralueella. Koulussa on noin 360 oppilasta luokilla 1-9, joista 120 on ala-asteella ja 240 yläasteella. Koulu toimii kahdessa rakennuksessa; entisen Kartanokoulun ala-asteen rakennuksessa ja Elimäen koulukeskuksen rakennuksessa, josta löytyy myös Elimäen lukio sekä Elimäen nuorisotila. Koulu sijaitsee Elimäen kirkonkylällä Vanhamaantien varrella. Luokkatasot on jaettu ala-asteella yhteen  ryhmään (A) ja yläasteella kolmeen normaaliin ryhmään (A, B, C) sekä Heureka-nimiseen erikoisluokkaan. Vuonna 2016 koulussa oli 439 oppilasta.

Yläasteella on mahdollisuus opiskella ns. Heureka-luokalla, jolla opiskellaan tavallista enemmän englantia, maantietoa, biologiaa, matematiikkaa, kemiaa ja fysiikkaa. Jaksoittain vaihtuvat lisätunnit on sijoitettu yhdelle valinnais-aineiden tuntipaikoista 8.–9. luokkien ajaksi. Näin ollen heureka-luokkalainen saa valita vähemmän vapaaehtoisia aineita.

Kouvolan kaupungin uuden kouluverkkosuunnitelman mukaan Elimäelle rakennetaan uusi koulurakennus ja nykyiset rakennukset puretaan. Tämän lisäksi Elimäen lukio lakkautetaan vuonna 2021 samaan aikaan Valkealan lukion kanssa.

Lähteet 

Kouvolan peruskoulut